
Ministru kabineta rīkojums Nr. 1030
Rīgā 2024. gada 4. decembrī (prot. Nr. 51 20. §)
Par Talsu novada pašvaldībai piekrītošo nekustamo īpašumu "Autoceļš P129" un "Autoceļš V1407" Talsos, Talsu novadā, pārņemšanu valsts īpašumā
· 1. Saskaņā ar Publiskas personas mantas atsavināšanas likuma 42. panta otro daļu, 42.1 un 43. pantu un likuma "Par autoceļiem" 4. panta pirmo daļu pārņemt bez atlīdzības valsts īpašumā un nodot Satiksmes ministrijas valdījumā šādus Talsu novada pašvaldībai piekrītošos nekustamos īpašumus:
· 1.1. nekustamo īpašumu "Autoceļš P129" (nekustamā īpašuma kadastra Nr. 8801 007 0040) – zemes vienību (zemes vienības kadastra apzīmējums 8801 007 0038) 2,53 ha platībā un zemes vienību (zemes vienības kadastra apzīmējums 8801 013 0273) 1,7 ha platībā – Talsos, Talsu novadā;
· 1.2. nekustamo īpašumu "Autoceļš V1407" (nekustamā īpašuma kadastra Nr. 8801 013 0276) – zemes vienību (zemes vienības kadastra apzīmējums 8801 013 0274) 1,1 ha platībā – Talsos, Talsu novadā (turpmāk abi kopā – nekustamie īpašumi).
· 2. Satiksmes ministrijai saskaņā ar Publiskas personas mantas atsavināšanas likuma 42. panta otro daļu un likuma "Par autoceļiem" 7. panta pirmo daļu nekustamos īpašumus:
· 2.1. izmantot autoceļu valsts pārvaldes funkcijas īstenošanai;
· 2.2. bez atlīdzības nodot Talsu novada pašvaldībai, ja tie vairs netiek izmantoti šā rīkojuma 2.1. apakšpunktā minētās funkcijas īstenošanai.
· 3. Satiksmes ministrijai saskaņā ar Talsu novada pašvaldības pilnvarojumu parakstīt nostiprinājuma lūgumus par nekustamo īpašumu ierakstīšanu zemesgrāmatā un īpašuma tiesību nostiprināšanu uz Talsu novada pašvaldības vārda, kā arī veikt citas nepieciešamās darbības nekustamo īpašumu ierakstīšanai zemesgrāmatā.
· 4. Satiksmes ministrijai, ierakstot zemesgrāmatā nekustamos īpašumus:
· 4.1. nostiprināt īpašuma tiesības uz Talsu novada pašvaldības vārda vienlaikus ar īpašuma tiesību nostiprināšanu valstij Satiksmes ministrijas personā;
· 4.2. norādīt, ka īpašuma tiesības nostiprinātas uz laiku, kamēr tiek nodrošināta šā rīkojuma 2.1. apakšpunktā minētās funkcijas īstenošana.

